# data[].attributes.headline
Ο μαύρος βοηθός του Αγίου Νικολάου (Ολλανδία)

# data[].attributes.subject
Ο μαύρος βοηθός του Αγίου Νικολάου (Ολλανδία)

# data[].attributes.body
Στην Ολλανδία η γιορτή του Αγίου Νικολάου αποτελεί την κορύφωση της εορταστικής περιόδου των Χριστουγέννων. Ο Άγιος Νικόλαος (SinterKlaas)σύμφωνα με τον θρύλο, έρχεται 3 εβδομάδες πριν την γιορτή του και γυρίζει όλη τη χώρα μοιράζοντας δώρα μαζί με τον βοηθό του Zwarte Piet ή αλλιώς Μαύρο Πιτ.

Το διάσημο χριστουγεννιάτικο τρολ υποτίθεται πως έχει μαύρο πρόσωπο, γιατί δούλευε σε ανθρακωρυχείο και μπαινοβγαίνει στα σπίτια από τις καμινάδες παρακολουθώντας ποιά παιδιά είναι καλά και ποιά όχι, ώστε να ενημερώσει τον Άγιο Νικόλα. Πολλοί Ολλανδοί τιμώντας την παράδοση μεταμφιέζονται στον πολύτιμο βοηθό και βάφονται μαύροι.

Τα τελευταία χρόνια το έθιμο έχει διχάσει τη χώρα και τη διεθνή κοινή γνώμη, καθώς χαρακτηρίζεται ρατσιστικό (όπως όλα πλέον). Παρόλα αυτά έχει ακόμα πολλούς φανατικούς οπαδούς.

# data[].attributes.headline
Ο περίεργος στολισμός (Ινδία)

# data[].attributes.subject
Ο περίεργος στολισμός (Ινδία)

# data[].attributes.body
Μπορεί το στολισμένο έλατο να θεωρείται το σήμα κατατεθέν για τα Χριστούγεννα, ωστόσο στην Ινδία οι ελάχιστοι χριστιανοί που υπάρχουν στην χώρα στολίζουν δέντρα με μπανάνες και μάνγκο. Για τους ντόπιους oπως καταλαβαίνεις δεν είναι κάτι τόσο παράξενο καθώς στην Ινδία δεν υπάρχουν έλατα και τα σπίτια στολίζονται με φύλλα μπανανιάς.

# data[].attributes.headline
Το χριστουγεννιάτικο κρανίο αλόγου (Ουαλία)

# data[].attributes.subject
Το χριστουγεννιάτικο κρανίο αλόγου (Ουαλία)

# data[].attributes.body
Την περίοδο μεταξύ Χριστουγέννων και Πρωτοχρονιάς αν βρεθείτε στην Ουαλία μπορεί να συναντήσετε το Mari Lwyd, ένα αληθινό κρανίο αλόγου διακοσμημένο με κορδέλες και καμπανάκια, με το οποίο παρελαύνουν ομάδες ανθρώπων στις πόλεις και τραγουδούν περιμένοντας το κέρασμα.

Πρόκειται για ένα έθιμο  πανάρχαιο με παγανιστικές καταβολές, που είναι συνδεδεμένο  έθιμο με τα Χριστούγεννα κυρίως , όμως σε διάφορες περιοχές της Ουαλίας το χρησιμοποιούν και σε άλλες γιορτές, όπως το Halloween ή την Πρωτομαγιά.

# data[].attributes.headline
Χριστουγεννιάτικο πρωινό με τους νεκρούς (Πορτογαλία)

# data[].attributes.subject
Χριστουγεννιάτικο πρωινό με τους νεκρούς (Πορτογαλία)

# data[].attributes.body
Το Χριστουγεννιάτικο τραπέζι στην Πορτογαλία σερβίρεται  το βράδυ της 24ης Δεκεμβρίου εθιμοτυπικά και περιλαμβάνει βραστές πατάτατες και μπακαλιάρο .Το πρωί των Χριστουγέννων, στη γιορτή γνωστή ως Consoda, συνηθίζεται να μπαίνουν επιπλέον σερβίτσια στο τραπέζι και για τις ψυχές των νεκρών. Πιστεύουν ότι προσφέροντας φαγητό στους νεκρούς τους, θα έχει ευλογία το νοικοκυριό τους για το νέο έτος.

# data[].attributes.headline
Ο δαίμονας Krampus (Αυστρία, Βαυαρία, Ουγγαρία)

# data[].attributes.subject
Ο δαίμονας Krampus (Αυστρία, Βαυαρία, Ουγγαρία)

# data[].attributes.body
Πρόκειται για τον δαιμονικό δίδυμο αδερφό του Άι Νικόλα (Santa Claus), που απεικονίζεται ως μια τραγόμορφη φιγούρα με μεγάλα κέρατα. Στις 5 Δεκεμβρίου είναι η μέρα του Krampus (Krampusnacht), ο οποίος, πηγαίνει από σπίτι σε σπίτι σύμφωνα με τον μύθο και αν βρει άτακτα παιδιά, τα βάζει στον σάκο του για να τα πάρει μαζί του στην κόλαση…

Νέοι άντρες τιμώντας το έθιμο μεταμφιέζονται σε Krampuses και τριγυρνάνε στην πόλη κρατώντας αλυσίδες και κουδούνες και πειράζουν τους περαστικούς ή τους χτυπάνε ελαφρά με κλαδιά.

# data[].attributes.headline
Η γιγάντια αχυρένια κατσίκα (Σουηδία)

# data[].attributes.subject
Η γιγάντια αχυρένια κατσίκα (Σουηδία)

# data[].attributes.body
Στην πόλη Gävle της Σουηδίας το έθιμο ξεκίνησε όπου κάθε χρόνο στην αρχή της περιόδου των Χριστουγέννων στήνεται μια γιγάντια αχυρένια κατσίκα (Gävle Goat) ύψους 13 μέτρων στο κέντρο της πόλης και σκοπός είναι να παραμείνει άθικτη μέχρι το τέλος των γιορτών χωρίς να καταφέρει κάποιος να της βάλει φωτιά.

Τα τελευταία 51 χρόνια η Yule Goat καταστράφηκε 36 φορές παρά τα αυστηρά μέτρα ασφαλείας που χρησιμοποιούνται κάθε φορά, . Υπήρξαν φορές που το εύφλεκτο άγαλμα δεν την έβγαζε ούτε μέχρι τα Χριστούγεννα, ενώ στην 50η επέτειο του εθίμου το 2017 το άγαλμα παραδόθηκε στις φλόγες την ίδια μέρα που στήθηκε. Φυσικά κάθε χρόνο δεν λείπουν τα στοιχήματα στην πόλη σχετικά με το πόσο θα καταφέρει να «ζήσει» το ιδιόμορφο άγαλμα.

# data[].attributes.headline
Οι 13 Άι Βασίληδες (Ισλανδία)

# data[].attributes.subject
Οι 13 Άι Βασίληδες (Ισλανδία)

# data[].attributes.body
Στην Ισλανδία δεν έχουν έναν Άι Βασίλη, αλλά 13! Συγκεκριμένα οι 13 Yule Lads, όπως λέγονται, είναι μικρόσωμοι, ασχημούληδες, αλλά χαριτωμένοι καλικάντζαροι, οι οποίοι λέγεται ότι από τις 12 Δεκεμβρίου και για όλο τον μήνα επισκέπτονται τα σπίτια της χώρας. Σκορπίζουν έναν ευχάριστο πανικό κάνοντας σκανταλιές και μικρές φάρσες και αφήνουν δώρα μέσα στα παπούτσια των παιδιών, ενώ σε όσα ήταν άτακτα παιδιά αφήνουν μια πατάτα.

# data[].attributes.headline
Η μάγισσα Befana με τα δώρα (Ιταλία)

# data[].attributes.subject
Η μάγισσα Befana με τα δώρα (Ιταλία)

# data[].attributes.body
Στην Ιταλία τη νύχτα μεταξύ 5 και 6 Ιανουαρίου πιστεύουν ότι η καλή μάγισσα Befana έρχεται  και αφήνει δώρα στα παιδιά. Λέγεται ότι ζούσε την εποχή που γεννήθηκε ο Χριστός, όμως δεν είχε καταφέρει να του πάει τα δώρα της. Έτσι κάθε χρόνο  τριγυρνάει στη χώρα εκείνη τη μέρα ψάχνοντας το θείο βρέφος και αφήνει δώρα μέσα στις κάλτσες των καλών παιδιών, ενώ των «κακών» παιδιών τις γεμίζει με κάρβουνα.

# data[].attributes.headline
Ιστοί αράχνης για καλή τύχη (Ουκρανία)

# data[].attributes.subject
Ιστοί αράχνης για καλή τύχη (Ουκρανία)

# data[].attributes.body
Όπως στην Ελλάδα έχουμε το φλουρί της βασιλόπιτας, που φέρνει καλή τύχη σε όποιον το κερδίσει, κάπως έτσι έχουν στην Ουκρανία τους ιστούς της αράχνης. Πάνω στο χριστουγεννιάτικο δέντρο αν βρεθεί ιστός αράχνης  θεωρείται σημάδι καλοτυχίας, ενώ πλέον συνηθίζουν να στολίζουν από μόνοι τους τα δέντρα τους με διακοσμητικούς ιστούς.

Το εν λόγω έθιμο βασίζεται σε ένα ντόπιο παραμύθι, σύμφωνα με το οποίο  πάνω στο χριστουγεννιάτικο δέντρο δεν είχε λεφτά για να στολίσει το χριστουγεννιάτικο δέντρο  μια οικογένεια και μια αράχνη το κάλυψε με τους ιστούς της, οι οποίοι μεταμορφώθηκαν μαγικά σε χρυσό και ασήμι.

# data[].attributes.headline
Το παπούτσι της ανύπαντρης (Τσεχία)

# data[].attributes.subject
Το παπούτσι της ανύπαντρης (Τσεχία)

# data[].attributes.body
Σύμφωνα με το έθιμο παραμονή Χριστουγέννων στην Τσεχία οι ανύπαντρες κοπέλες μπορούν να μάθουν αν θα παντρευτούν τη νέα χρονιά.

Το πρωί της παραμονής πρέπει να σταθούν όρθιες με την πλάτη στην πόρτα του σπιτιού και να πετάξουν ένα παπούτσι προς τα πίσω. Αν το παπούτσι προσγειωθεί με την μύτη προς την πόρτα, τότε η κοπέλα θα παντρευτεί μέσα στην ερχόμενη χρονιά. Αν το παπούτσι πέσει με το τακούνι, τότε θα μείνει ανύπαντρη για άλλη μια χρονιά.